**OSNOVNA ŠKOLA IVANA MAŽURANIĆA**

**NOVI VINODOLSKI, LOKVICA 2**

**OIB 61950691961**

**GODIŠNJI** **IZVJEŠTAJ O IZVRŠENJU FINANCIJSKOG PLANA**

**OSNOVNE ŠKOLE IVANA MAŽURANIĆA NOVI VINODOLSKI**

* 1. **– 31.12.2024. GODINE**

Novi Vinodolski, ožujak 2025. godine

Godišnji izvještaj o izvršenju Financijskog plana za 2024. godinu sastavljen je prema odredbama Zakona o proračunu (NN 144/21) i Pravilnika o polugodišnjem i godišnjem izvještaju o izvršenju proračuna (85/2023). Obrazloženje ostvarenih prihoda i rashoda za razdoblje od 01.01.2024. do 31.12.2024. godine obuhvaća opći i posebni dio financijskog plana i obrazloženje ostvarenja planiranih prenesenih viškova i pokrića manjkova.

Škola nije imala primitke od financijske imovine i zaduživanja, niti izdatke za financijsku imovinu i otplate zajmova, pa isti neće biti obuhvaćen ovim izvještajem.

**SADRŽAJ I OBUHVAT ISKAZIVANJA PODATAKA**

**Godišnji izvještaj o izvršenju Financijskog plana za 2024. proračunsku godinu obuhvaća:**

**1. Opći dio izvještaja o izvršenju financijskog plana**

**2. Posebni dio izvještaja o izvršenju financijskog plana**

**3. Obrazloženje izvještaja o izvršenju financijskog plana**

**4. Posebni izvještaji**

**UVOD**

Na osnovu Zakona o proračunu (N.N. 144/21), Škola je dužna izraditi Financijski plan i dostaviti ga Školskom odboru na usvajanje.

Školski odbor odnosno Županijska skupština do kraja tekuće godine usvaja financijski plan za narednu godinu.  
Financijski plan Škole za 2024. godinu izrađen je u skladu s odredbama Zakona o proračunu i Uputama proračunskim korisnicima za izradu proračuna Primorsko-goranske županije.   
  
Financijskim planom omogućava se financiranje programa rada Škole. Pri sastavljanju Financijskog plana obavezno je pridržavati se zakonom propisane metodologije. Prilikom izrade financijskog plana, prihodi i rashodi za 2024. godinu planirani su i usvojeni na razini skupine (2. razina računskog plana).Škola je također izradila u tijeku 2024. godine **Prve izmjene i dopune** **Financijskog plana za 2024. godinu**, te sukladno usvojenim Prvim izmjenama i dopunama financijskog plana u nastavku daje obrazloženje realizacije istoga za period 01.01.2024. do 31.12.2024. godine.

U izvještaju o izvršenju financijskog plana daje se informacija jesu li prihodi i rashodi ostvareni prema usvojenom planu. Također se daje informacija da li je ostvareno planirano pokriće manjka prihoda iz prethodne godine, odnosno da li je preneseni višak prihoda utrošen u skladu s planom.

**SADRŽAJ IZVJEŠTAJA O IZVRŠENJU FINANCIJSKOG PLANA**

1. **OPĆI DIO – tablice**

* Sažetak Općeg dijela
* Izvršenje prihoda i rashoda po ekonomskoj klasifikaciji
* Izvršenje prihoda i rashoda po izvorima financiranja
* Izvršenje rashoda po funkcijskoj klasifikaciji

1. **POSEBNI DIO – tablica**

* Izvršenje rashoda po programskoj i ekonomskoj klasifikaciji te izvorima financiranja

1. **OBRAZLOŽENJE**

Obrazloženje izvršenja (ostvarenja) prihoda i rashoda u odnosu na ostvareno prethodne godine i u odnosu na planirano:

- Obrazloženje izvršenja općeg dijela (po ekonomskoj klasifikaciji i po

izvorima financiranja)

- Obrazloženje ostvarenja plana prenesenog viška/manjka

- Obrazloženje rashoda po programskoj klasifikaciji

4. **POSEBNI IZVJEŠTAJI**

Posebni izvještaji iz članka 46. do 51. Pravilnika u godišnjem izvještaju o izvršenju financijskog plana proračunskog korisnika.

Ovaj Izvještaj o izvršenju financijskog plana sadrži IZVORNI PLAN, u koje su prikazani prihodi i rashodi 1. izmjena i dopuna usvojenih na Županijskoj skupštini, te sukladno usvojenom planu , u nastavku se daje obrazloženje istoga za razdoblje 01.01.2024.-31.12.2024. godine.

TEKUĆI PLAN je plan 1. izmjena i dopuna sa uključenim preraspodjelama.

****

**PRIHODI**

U nastavku ističemo odstupanja od plana na razini skupine računskog plana (3. razina) za prihode po ekonomskoj klasifikaciji:

**636 Pomoći proračunskim korisnicima iz proračuna koji im nije nadležan**

Prihodi od Grada Novi Vinodolski koji nam financira 2 grupe cjelodnevnog produženog boravka, te dio za grupu produženog boravka učenika putnika, izbornu nastavu, ŠŠK, razni Projektni dani te osigurava za sve učenike od 1-8 razreda besplatne radne udžbenike, radne bilježnice te likovne mape.

Prihodi od Ministarstva za plaće i naknade zaposlenicima, naknadu zbog nezapošljavanja invalida, prijevoz i nastavna sredstva i pomagala za učenike s teškoćama, besplatnu školsku marendu za sve učenike koji to žele, lektiru za školsku knjižnicu te udžbenike za sve učenike škole.

Indeks u odnosu na prošlu godinu je 123,42 %. zbog povećanja prihoda od Ministarstva jer su plaće zaposlenika povećane. Indeks u odnosu na planirano je 98,91 %.

**641 Prihodi od financijske imovine**

Prihodi ostvareni u iznosu 16,12 imaju indeks 153,09 % u odnosu na prošlogodišnje razdoblje jer smo imali više sredstava na žiro računu pa su tako i kamate veće. Indeks u odnosu na planirano iznosi 53,73%.

**652 Prihodi po posebnim propisima**

Prihodi za posebne namjene sastoje se od Sufinanciranja cijene glazbenog odjela te cjelodnevnog produženog boravka kojeg plaćaju učenici. Vidljivo je odstupanje kod ostvareno ove godine u odnosu na ostvareno prethodne godine te ima indeks 94,13%. Indeks u odnosu na planirano iznosi 79,11% jer je u produženom ostvareno manje ručaka od planiranog (kada je učenika bolestan ne računa mu se ručak).

**661 Prihodi od prodaje proizvoda i robe te pruženih usluga**

Navedeni prihodi odnose se na najam dvorane i najam krova za foto naponske instalacije.

**663 Tekuće donacije**

Ove godine smo imali prihode od donacija od Božićnog sajma za opremanje senzorne sobe za učenike s teškoćama u razvoju u iznosu 7.221,15 eura. Prošle godine smo ostvarili samo 310,00 eura donacija. Stoga je indeks jako velik.

**671 Prihodi iz nadležnog proračuna za financiranje redovne djelatnosti**

Prihodi za decentralizirane funkcije su prihodi koje nam doznačuje Primorsko-goranska županija za materijalne rashode. Ove godine su nam doznačili sredstva u iznosu 155.936,39 eura. Razlog odstupanja u odnosu na planirano je to što Škola planira prijevoz učenika ugovoreni (za učenike putnike koji putuju iz okolnih mjesta) a ostvarenje ne prikazujemo mi već osnivač a to je Primorsko-goranska županija koja direktno plaća dobavljača za prijevoz. Isto tako Škola planira i prihode za osiguranje zgrade ali ostvarenje ne prikazujemo mi već PGŽ jer ona direktno plaća osiguranje. Stoga je indeks u odnosu na planirano 76,48 %.

Planirani i ostvareni prihodi odnose se i na financiranje programa iznad standarda a to su produženi boravak učenika putnika, Program školskog kurikuluma, Županijska škola plivanja te za financiranje pomoćnika u nastavi koje također financira Primorsko-goranska županija.

Ove godine nam je PGŽ financirala i izradu projektne dokumentacije za školsku kuhinju u iznosu 6.125,00 eura.

**721 Prihodi od prodaje građevinskih objekata**

Navedenih prihoda rata za otplatu stana u 2024. više nemamo niti ćemo ih imati u budućnosti jer je stan u potpunosti otplaćen.

**Obrazloženje ostvarenih rashoda u odnosu na planirane rashode u 2. Izmjenama i dopunama financijskog plana za 2023. godinu.**

U nastavku ističemo odstupanja od plana na razini skupine računskog plana (2. razina i 3 razina), prema ekonomskoj klasifikaciji.

**RASHODI**

**RASHODI I IZDACI PO EKONOMSKOJ KLASIFIKACIJI**

**31 RASHODI ZA ZAPOSLENE ostvareni** u iznosu 1.279.678,23 eura imaju indeks 99,68 u odnosu na planirano a sadrži:

1. **311**-Rashodi za plaće ostvareni su u iznosu =1.059.610,72 eura. Ti rashodi sadrže bruto plaće, plaće za prekovremeni rad i posebne uvjete rada za zaposlenike Ministarstva obrazovanja, plaće za pomoćnike u nastavi (od siječnja do lipnja smo imali 7 pomoćnika a od rujna pa dalje imamo 9 pomoćnika) te 3 učitelja u produženom boravku.
2. **312**-Ostali rashodi za zaposlene u iznosu =46.184,42 eura su rashodi za jubilarne nagrade, regres za godišnji odmor, Božićnicu, Uskrsnjicu te pomoći za duža bolovanje i smrtni slučaj u obitelji.
3. **313**-Rashodi za doprinose na plaću za zaposlenike Ministarstva, te pomoćnike u nastavi i učitelje u produženom boravku koje financiraju PGŽ i Grad Novi Vinodolski iznose =173.883,09 eura.

**32 MATERIJALNI RASHODI ostvareni** u iznosu 204.813,04 imaju indeks 71,01 % u odnosu na planirano a sadrže:

1. **321**-Rashodi za naknade zaposlenima ostvareni su u iznosu =35.670,34 eura odnose se na prijevoz zaposlenika na posao i s posla, te službena putovanja zaposlenika.
2. **322**-Rashodi za materijal i energiju ostvareni su u iznosu =91.157,09 eura i sadrže rashode za materijal i energiju. Škola se grije na lož ulje.
3. **323**-Rashodi za usluge u iznosu =72.775,07 eura. Tu se nalaze izdaci za usluge tekućeg i investicijskog održavanja, komunalne usluge, zdravstvene usluge, intelektualne usluge, računalne usluge te ostale usluge. Cijene usluga su se povećale u odnosu na prošlu godinu. U navedenom iznosu nije prikazan prijevoz učenika ugovoreni jer u izvršenju navedeni trošak ne prikazujemo mi već osnivač koji direktno plaća prijevoz dobavljaču iako Škola planira navedeni rashod.
4. **329**-Ostali nespomenuti rashodi poslovanja ostvareni su u iznosu =5.210,54 eura. Taj iznos sadrži rashode reprezentacije, članarina, pristojbe za naknadu invalida te ostale nespomenute rashoda poslovanja.

**34 FINANCIJSKI RASHODI ostvareni** u iznosu 402,38 eura imaju indeks 111,21 % u odnosu na planirano a sadrži:

1. **343**-Ostali financijski rashodi u iznosu =402,38 eura sadrže bankarske usluge tj. usluge platnog prometa. Indeks u odnosu na planirano je 111,21 jer je poskupila naknada za vođenje računa u poslovnoj banci.

**37 NAKNADE GRAĐANIMA I KUĆANSTVIMA ostvareni** u iznosu 38.077,02 eura sadrže:

1. **372-**Ostale naknade građanima i kućanstvima iz proračuna u ukupnom iznosu =38.077,02 eura imaju indeks 107,01% u odnosu na planirano. Na tom kontu se nalaze rashodi za prijevoz roditelju za učenike s teškoćama te rashodi za radne udžbenike koje financira Ministarstvo te radni udžbenici, radne bilježnice i likovne mape koje financira Grad Novi Vinodolski za sve učenike od 1 do 8 razreda.

**38 OSTALI RASHODI ostvareni** u iznosu 460,89 eura a odnose se na:

1. **381-** Tekuće donacije u iznosu 460,89 eura su sredstva utrošene za kupnju higijenskih uložaka za djevojčice. Sredstva smo dobili prema Odluci Ministarstva rada, mirovinskog sustava, obitelji i socijalne politike početkom lipnja 2024. a za opskrbu školskih ustanova besplatnim zalihama menstrualnih higijenskih potrepština. Ovo je druga godina da škola provodi taj program.

**42 RASHODI ZA NABAVU NEFINANCIJSKE IMOVINE ostvarene** u iznosu 11.768,34 eura sadrže:

1. **422**-Rashodi za postrojenja i opremu u iznosu =2.888,45 eura
2. **424-**Rashodi za knjige u ukupnom iznosu =2.754,89 eura a sredstva sadrže iznos za knjige za školsku knjižnicu te za knjige tj. udžbenike za učenike od 1-8 razreda koji su višegodišnji.
3. **426**-Nematerijalna imovina u ukupnom iznosu =6.125,00 eura a ista se odnose na izradu projektne dokumentacije za školsku kuhinju koju nam je financirala Primorsko-goranska županija.

**Obrazloženje prenesenih viškova po izvorima i ekonomskoj klasifikaciji**

U tabličnom prikazu vidimo da su prema Odluci Školskog odbora o preraspodjeli prenesenog viška iz 2023. , preneseni viškovi planirani po izvorima u 1. izmjenama i dopunama financijskog plana za 2024. godinu.

Prenesena sredstva utrošena su prema planu u 100 % iznosu po izvoru 582 i 682. Po izvoru 383 prenesena sredstva –vlastiti prihodi imaju ostvarenje 18,93% a po izvoru 483 imaju ostvarenje 51,94 %. Neutrošena sredstva planirati će se u 2025. godini za iste namjene.

Na izvoru 782 prenesena sredstva od prodaje nefinancijske imovine nema ostvarenja jer nismo kupili opremu za školsku kuhinju prema planu već smo ista prebacili za kupnju opreme za školsku kuhinju u 2025. godini.

Planirano pokriće manjka iz 2023. godine koje se odnose na učeničku marendu za 12/2023 u iznosu 5.071,62 eura ostvareno je doznakom prihoda od Ministarstva krajem siječnja 2024. u 100% iznosu.



PRENESENI MANJAK

|  |  |  |  |  |  |  |
| --- | --- | --- | --- | --- | --- | --- |
| Preneseni manjak | Ostvarenje prethodne godine (1.) | Izvorni plan (2.) | Tekući plan (3.) | Ostvarenje (4.) | Indeks 4./1. | Indeks 4./3. |
| Preneseni manjak iz prethodne godine-Izvor 521 | 0,00 | 5.071,62 | 5.071,62 | 5.071,62 | 0 | 100,00 |

**RASHODI PO FUNKCIJSKOJ KLASIFIKACIJI**

U tablici rashoda po funkcijskoj klasifikaciji vidljivo je da sveukupni rashodi u iznosu 1.535.199,90 eura imaju indeks 120,95 u odnosu na prethodnu godinu a u odnosu na planirano imaju indeks 95,05.

**Zaključak općeg dijela obrazloženja:**

Škola je poslovala prema pozitivnim zakonskim propisima.

Iz tablice Sažetak općeg dijela, vidljivo je da je ostvarenje Prihoda u 2024. godini 1.548.924,91 eura, te u odnosu na planirano iznosi 96,00%.

Škola je ostvarila 1.535.199,90 eura RASHODA, te je u odnosu na planirano indeks 95,05%.

Rezultat 2024. godine je višak prihoda u iznosu =13.725,01 eura.

Prenesena sredstva iz 2023.godine iznose =1.683,24 eura (razlika viška 6.754.86 eura i manjka 5.071,62 eura ).

Iz tablice Sažetak općeg dijela vidljivo je da je preneseni manjak iz prethodne 2023. godine 5.071,62 eura. Manjak se odnosi na trošak učeničke marende koju financira Ministarstvo. U izvoru financiranja POMOĆI, planirani su veći prihodi u 2024. godini , koji su trebali pokriti navedeni manjak. Ministarstvo je krajem siječnja 2024. godine doznačilo planirana sredstva i time je ostvaren plan pokrića manjka.

Također je iz tablice vidljivo da je škola prenesla višak prihoda iz 2023. godine koji je Odlukom Školskog odbora o raspodjeli financijskog rezultata u financijskom planu povećala rashode koji su se trebali pokriti prenesenim viškom.

Raspoloživim prenesenim sredstvima iz prethodne godine zbraja se ostvareni višak ostvaren unutar 2024. godine, pa je škola poslovala na dan 31.12.2024. sa pozitivni rezultatom koji iznosi =15.408,25 eura (višak 20.041,71 eura i manjak 4.633,46 eura).

Manjak se odnosi na rashode za besplatne učeničke marende iz prosinca 2024. godine koje je Ministarstvo doznačilo u siječnju 2025. godine.

Višak prihoda 2024. godine prenosi se u 2025. godinu, i prema odluci Školskog odbora biti će raspoređen u 1. rebalansu 2025. godine.

**Članak 44.** stavak 2. Pravilnika

Stanje novčanih sredstava proračunskog korisnika na početku i na kraju proračunske godine.

|  |  |
| --- | --- |
| **01.01.2024.** | **31.12.2024.** |
| =14.373,82 eura | =32.637,79 eura |

**1.3.2. OBRAZLOŽENJE POSEBNOG DIJELA IZVJEŠTAJA O OSTVARENJU FINANCIJSKOG PLANA**

**Obrazloženje ostvarenih rashoda u odnosu na planirane rashode po programskoj klasifikaciji i po izvorima financiranja**

**PROGRAM: 5301 OSNOVNOŠKOLSKO OBRAZOVANJE**

**A530101: OSIGURAVANJE UVJETA RADA**

IZVOR: **32 VLASTITI PRIHODI**-**NAJAM DVORANE**

U priloženoj tablici RASHODI VLASTITI – PROGRAMSKA KLASIFIKACIJA vidljivo je da ostvareni rashodi u odnosu na planirano imaju indeks 9,43 %. Razlog tako velikog odstupanja je nezainteresiranost sportskih grupa i pojedinaca za najam dvorane.

IZVOR-**383 PRENESENA SREDSTVA –VLASTITI PRIHODI ŠKOLE**

U priloženoj tablici je vidljivo da planirana sredstva u iznosu 323,01 eura nisu u potpunosti utrošena prema planu na kontu 3232 Usluge tekućeg održavanja zgrade već samo u iznosu 61,16 eura te imaju indeks 18,93%. Neutrošena sredstva planirati će se realizirati u 2025. godini.

IZVOR: **43 PRIHODI ZA POSEBNE NAMJENE- GLAZBENI ODJEL**

U priloženoj tablici RASHODA ZA POSEBNE NAMJENE vidljivo je da ostvareni rashodi u odnosu na planirano imaju indeks 86,86 % a to su rashodi za učenike u glazbenom odjelu. Ostvarenje ima manji indeks od planiranog jer nam sredstva nisu bila potrebna u ovoj godini za ostvarenje programa te će se ista prebaciti u slijedeću godinu za iste namjene.

IZVOR: **44 PRIHODI ZA DECENTRALIZIRANE FUNKCIJE**

Iznos od 70.774,32 eura ostvaren ove godine sadrži materijalne rashode zgrade i financijske rashode koje financira naš osnivač a to je Primorsko-goranska županija. Indeks je 57,12 % u odnosu na planirano jer smo između ostalog planirali prijevoz učenika putnika ugovoreni s Autotransom što je znatan iznos ali ga mi nismo ostvarili već naš osnivač koji je direktno platio dobavljača.

IZVOR: **483 PRENESENA SREDSTVA –NAMJENSKI PRIHODI-Škola**

Planirana prenesena sredstva iz prošle godine u iznosu 700,00 eura utrošena su prema planu za kupnju sitnog inventara za glazbeni odjel ali u iznosu 620,85 eura te ima indeks 88,69 %. Preostali iznos planirati će se utrošiti u 2025.godini za iste namjene.

IZVOR: **52 POMOĆI-MINISTARSTVO**

Ostvareni iznos od 1.203.975,51 eura odnosi se na plaće i naknade za zaposlenike Škole te imaju indeks 98,68 % u odnosu na planirano. Rashodi za zaposlene u iznosu 1.156.722,67 imaju indeks 99,46 u odnosu na planirano. Materijalni rashodi u iznosu 41.841,05 eura imaju indeks 78,86 % u odnosu na planirano. Naknade građanima i kućanstvima ostvareni u iznosu 5.381,79 eura imaju indeks 135,61 % a tu se nalaze troškovi za prijevoz roditeljima za učenike s teškoćama u razvoju. Iznos je povećan a isto tako i indeks jer se povećao broj korisnika tj. učenika kojima je potrebna pomoć stručnjaka (defektologa, logopeda i dr.).

IZVOR: **621 DONACIJE**

U 2024. godini planirali smo 100,00 eura prihoda od donacija. Međutim dobili smo još sredstava koje smo utrošili na materijalne rashode i sitni inventar za senzornu sobu u iznosu 245,00 eura stoga je indeks 245 %.

**A530106-NABAVA UDŽBENIKA ZA UČENIKE OŠ**

Izvor: 5214- Pomoći Ministarstvo, Grad Novi Vinodolski

Na ovoj aktivnosti utrošeno je ukupno 34.941,37 eura za nabavu udžbenika, radnih udžbenika i likovnih mapa za sve učenike od 1-8 razreda te imaju indeks 106,85 % u odnosu na planirano. Na kontu 37 se nalaze rashodi za radne udžbenike i likovne mape koji se koriste jednokratno za jednu školsku godinu i iznose 32.695,23 eura a na kontu 42 nalaze se udžbenici u iznosu 2.246,14 eura koji se koriste više godina i učenici ih vraćaju na kraju školske godine. Sredstva za nabavu besplatnih udžbenika osigurana su u Državnom proračunu RH a za sve dodatne radne bilježnice te likovne mape za sve učenike 1-8 razreda sredstva osigurava Grad Novi Vinodolski.

**A530107-PREHRANA UČENIKA U OSNOVNIM ŠKOLAMA**

Izvor: 5214-POMOĆI - MINISTARTSVO

Ovo je novija aktivnost koja je u primjeni od siječnja 2023. Prema odluci Vlade RH, svi učenici osnovne škole imaju pravo na besplatne školske obroke (dnevno 1,33 eura po učeniku). Iznos od 50.594,28 eura odnosi se na utrošena sredstva za prehranu učenika u 2024. godinu te imaju indeks 97,3 % u odnosu na planirano.

**PROGRAM: 5302 UNAPREĐENJE KVALITETE ODGOJNO OBRAZOVNOG SUSTAVA**

A530202 **PRODUŽENI BORAVAK UČENIKA**

IZVOR: **11 OPĆI PRIHODI I PRIMICI**

Škola ima učenike putnika (1-4 razreda) iz okolnih mjesta te Županija podmiruje rad učiteljice po 3 sata dnevno koja svaki dan nakon nastave vodi brigu o učenicima, pišu domaću zadaću do polaska autobusa. Ostvareni iznos od 6.456,55 eura ima indeks 83,85% u odnosu na planirano.

IZVOR: **43 PRIHODI ZA POSEBNE NAMJENE**

Škola ima organiziran cjelodnevni produženi boravak učenika u 2 grupe (ukupno 45 učenika). Roditelji financiraju ručak i materijalne troškove. Ostvareni materijalni rashodi u iznosu 24.897,96 eura u odnosu na planirane imaju indeks 75,68 %. Rashoda za zaposlene nema jer je Grad Novi Vinodolski pokrio sve rashode za dvije zaposlenice te se nisu morali namiriti od prihoda roditelja.

IZVOR: **483 PRENESENA SREDSTVA- POSEBNE NAMJENE-PRODUŽENI BORAVAK**

Škola je iznos prenesenih sredstava iz 2023. god u iznosu 251,86 eura u potpunosti utrošila za nabavku materijala za nastavu u produženom boravku te ima indeks 100 %.

IZVOR: **52** **POMOĆ**

Grad Novi Vinodolski financira plaće i naknade učiteljica u produženom boravku. Ostvareni rashodi u iznosu 51.492,88 eura imaju indeks 100,87 u odnosu na planirano.

PROGRAM: 5302 UNAPREĐENJE KVALITETE ODGOJNO OBRAZOVNOG SUSTAVA

A530209 **POMOĆNICI U NASTAVI**

Škola je u 2024. godini imala 7 pomoćnika u nastavi od siječnja do lipnja te 9 pomoćnika od rujna do prosinca koji su se financirali iz više izvora i to :

IZVOR: **111-OPĆI PRIHODI I PRIMICI**

Ostvareni iznos za plaće i naknade zaposlenika-pomoćnika u nastavi =41.512,51 eura ima indeks 115,79 % u odnosu na planirano.

IZVOR: **512-POMOĆI IZ DRŽAVNOG PRORAČUNA**

Ostvareni iznos za plaće zaposlenika-pomoćnika u nastavi =3.989,44 eura ima indeks 100 % u odnosu na planirano. Iznose koje imamo na raspolaganju nam doznačuje naš osnivač a to je Primorsko-goranska županija.

IZVOR: **515-POMOĆI ZA PROVOĐENJE EU PROJEKTA**

Ostvareni iznos za plaće i naknade zaposlenika-pomoćnika u nastavi =14.857,25 eura ima indeks 107,86 % u odnosu na planirano.

IZVOR: **581-PRENESENA SREDSTVA-POMOĆI**

Ostvareni iznos za plaće zaposlenika-pomoćnika u nastavi =5.553,06 eura ima indeks 100 % u odnosu na planirano.

IZVOR: **582-PRENESENA SREDSTVA-POMOĆI-PRORAČUNSKI KORISICI**

Ostvareni iznos za plaće zaposlenika-pomoćnika u nastavi =558,00 eura ima indeks 100 % u odnosu na planirano.

A530222 **PROGRAM ŠKOLSKOG KURIKULUMA**

IZVOR: **111**-**OPĆI PRIHODI I PRIMICI**

Program Školskog kurikuluma ostvaren je u iznosu 2.579,98 eura te ima indeks 161,25 u odnosu na planirano. Indeks je visok jer smo u prosincu dobili dodatnih 980,00 eura za navedeni program koji nije bio planiran.

IZVOR: **582 POMOĆI IZ DRŽAVNOG PRORAČUNA**

U okviru programa Školskog kurikuluma proveden je Program pod nazivom Novljanski Mesopust. U okviru programa utrošeno je planiranih 1.110,00 eura u kojem su učenici uz pomoć učitelja izradili slikovnicu Novljanski mesopust „VAVIK KRIV“. Slikovnica je edukativnog karaktera u kojoj je kratki prikaz mesopusnih običaja uz prikladne ilustracije koje se ujedno mogu i obojati. Rashodi se odnose na troškove tiskanja navedene slikovnice.

IZVOR: **682 PRENESENA SREDSTVA-DONACIJE**

Ostvareni rashodi u iznosu =310,00 eura utrošeni su u potpunosti prema planu te imaju indeks 100%.

A530239 **ŽUPANIJSKA ŠKOLA PLIVANJA**

IZVOR: **111**-**OPĆI PRIHODI I PRIMICI**

Ovo je druga godina da se provodio program Županijska škola plivanja za učenike trećih razreda s ciljem kako bi svi učenici trećih razreda naučili plivati. Sredstva u iznosu 982,00 eura utrošenu su za Ugovor o djelu za stručnu osobu za obuku neplivača. Sredstva su utrošena u potpunosti te imaju indeks 100%.

A530240 **OSIGURANJE BESPLATNIH ZALIHA MENSTRUALNIH HIGIJENSKIH POTREPŠTINA**

IZVOR : **52**-POMOĆI

Ovo je druga godina da se provela aktivnost gdje smo od Ministarstva rada, mirovinskog sustava, obitelji i socijalne politike dobili iznos od 460,89 eura koje smo utrošili za higijenske uloške za učenice naše škole. Indeks je u odnosu na planirano 100 %.

**PROGRAM: 5306 OBILJEŽAVANJE POSTIGNUĆA UČENIKA I NASTAVNIKA**

A530604 **NATJECANJA I SMOTRE**

IZVOR: 52 POMOĆI–GRAD NOVI VINODOLSKI

Grad Novi Vinodolski financira programe Školskog sportskog kluba gdje se učenici natječu u raznim sportskim disciplinama (rukomet, nogomet, košarka, plivanje i dr.) sa drugim školama na Županijskoj razini a ako su uspješni onda dalje idu na Međužupanijsko natjecanje pa i na Državno natjecanje. Ujedno financira i program PRVI KORACI U PROMETU u kojem se učenici 1. razreda uče pravilno ponašati u prometu a provodi ga MUP. Ostvareni iznos od 942,41 eura ima indeks 100 % u odnosu na planirano.

**PROGRAM: 5308 KAPITALNA ULAGANJA U ODGOJNO OBRAZOVNU INFRASTUKTURU =9.522,20 eura**

K530801 **OPREMANJE USTANOVA ŠKOLSTVA**

Navedeni program ostvaren je u ukupnom iznosu 3.397,20 eura te ima indeks u odnosu na planirano i 63,12 %. Škola se u 2024. godini opremala iz više izvora te imala slijedeća ostvarenja:

Izvor 321 VLASTITI PRIHODI =1.825,20 eura 100 %

Izvor 483 PRENESENA SREDSTVA-POSEBNE NAMJ. =1.152,00 eura 39,1 %

Izvor 521 POMOĆI =420,00 eura 158,22%

K530811 **PROJEKTIRANJE ŠKOLSKIH KUHINJA I BLAGAVAONICA**

IZVOR 111-POREZNI PRIHODI (Glavni projekt) =6.125,00 eura

**POSEBNI IZVJEŠTAJ U GODIŠNJEM IZVJEŠTAJU O IZVRŠENJE FINACIJSKOG PLANA**

**PREMA ČLANKU 46.-51. Pravilnika u godišnjem izvještaju o izvršenje financijskog plana proračunskog korisnika**

**Članak 46.**

Škola se nije zaduživala na domaćem i stranom tržištu novca i kapitala, nije koristila sredstva fondova Europske unije, nema potraživanja po danim zajmovima te nema potraživanja i dospjelih obveza po pitanju potencijalnih obveza po osnovi sudskih sporova. Također Škola nema niti dana jamstva i plaćanja po protestiranim jamstvima.

**Članak 47.**

Škola je navela u članku 46. da se nije zaduživala na domaćem i stranom tržištu pa tako nema niti dugoročnih kredita i zajmova.

**Članak 48.**

Škola je navela u članku 46. da nije koristila sredstva fondova Europske unije pa tako nema iz tog izvora niti primitaka niti izdataka.

**Članak 49.**

Škola je navela u članku 46. da nema danih zajmova niti potraživanja po danim zajmovima.

**Članak 50.**

-Škola na kraju proračunske godine ima nenaplaćenih potraživanja u iznosu **=2.231,54**  eura koji se odnose na prihode po posebnim propisima i to za sufinanciranje učenika glazbenog odjela u iznosu=298,71 eura te učenika u produženom boravku za =1.932,83 eura.

|  |  |  |
| --- | --- | --- |
| Potraživanja na dan 31.12.2024. | Nedospjela potraživanja | Dospjela potraživanja |
| Ukupno =2.231,54 eura | =0 | =2.231,54 eura |

-Škola na kraju proračunske godine nema nepodmirenih dospjelih obveza.

Stanje neplaćenih obveza na kraju proračunske godine: =131.583,43 eura

|  |  |  |
| --- | --- | --- |
| OBVEZE na dan 31.12.2024. | Nedospjele obveze | Dospjele obveze |
| Ukupno =131.583,43 eura | =131.583,43 eura | 0 |

-Škola nema potencijalnih obveza po osnovi sudskih sporova.

**Članak 51.**

Škola nema dana jamstva.

**ZAKLJUČAK:**

U priloženoj tablici PRIHODI I RASHODI PO PROGRAMSKOJ, EKONOMSKOJ I PROGRAMSKOJ KLASIFIKACIJI vidljivo je da ukupni rashodi ostvareni u iznosu 1.535.199,90 eura u odnosu na planirano imaju indeks 95,05 %. te nema većih odstupanja.

**ZAVRŠNE ODREDBE**

Prema članku 52. Pravilnika, Prijedlog Izvještaja o izvršenju financijskog plana za 2024. godinu Osnovne škole IVANA MAŽURANIĆA NOVI VINODOLSKI, dostavlja se Školskom odboru na usvajanje.

Nakon donošenja Odluke o prihvaćanju Izvještaja o izvršenju financijskog plana, Škola je dužna isti dostaviti osnivaču Primorsko-goranskoj županiji prema zadanim rokovima.

Prema članku 57. stavak 2. Pravilnika, Škola je obvezna Izvještaj o izvršenju financijskog plana objaviti na svojim mrežnim stranicama u roku od 15 dana od dana usvajanja od strane Školskog odbora.

Sastavni dio ovog Izvještaja o izvršenju financijskog plana su tablice koje se nalaze u privitku i to:

-Sažetak općeg dijela

-Prihodi i rashodi po ekonomskoj klasifikaciji

-Prihodi i rashodi po izvorima financiranja

-Rashodi po funkcijskoj klasifikaciji

-Rashodi po programskoj i ekonomskoj klasifikaciji te izvorima financiranja

**Izvješće izradila: Ravnatelj:**

Viliana Ježić Boris Turjak, prof.

Klasa: 400-02-/25-01/1.

Ur. broj: 2107-02-01-25-01

U Novom Vinodolskom, 21.03.2025.